《读浯溪碑一首》
宋代·王阮

鲁恶吴同姓，唐嫌肃抚军。
仲尼讳不语，元结谤於文。
子固当承佼，臣其可讪君。
空令忠义士，叹息异吾闻。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。